**NOUTATI LEGISLATIVE ADOPTATE**

**1. DECRETUL NR. 195/2020 (in vigoare din 16.03.2020)** - prin care s-a instituit stare de urgenta pe intreg teritoriul Romaniei, pentru o perioada de 30 de zile. Acest act normativ dispune atat masuri de prima urgenta cu aplicabilitate directa si imediata, cat si masuri de prima urgenta cu aplicabilitate graduala.

A. MASURI DE PRIMA URGENTA CU APLICABILITATE DIRECTA SI IMEDIATA

a) In domeniul economic:

- Guvernul poate adopta masuri de sustinere a operatorilor economici din domeniile afectate de COVID-19;

- Pentru combaterea raspandirii infectiilor cu COVID19, autoritatile publice centrale pot rechizitiona unitati de productie a materialelor si echipamentelor necesare combaterii acestei epidemii;

- Ministerul Economiei Energiei si Mediului de Afaceri elibereaza, la cerere, operatorilor economici

a caror activitate este afectata in contextul COVID-19, certificate de situatie de urgenta in baza documentelor justificative;

- Se mentine valabilitatea documentelor eliberate de autoritatile publice care expira pe perioada starii de urgenta.

b) In domeniul muncii si protectiei sociale:

- Institutiile si autoritatile publice centrale si locale, autoritatile administrative autonome, regiile autonome, societatile si companiile nationale, societatile cu capital privat introduc, acolo unde este posibil, pe perioada starii de urgenta, munca la domiciliu sau in regim de telemunca,

prin act unilateral al angajatorului;

- Pe durata starii de urgenta are loc suspendarea efectuarii controalelor la angajatori de catre inspectoratele teritoriale de munca, cu exceptia controalelor dispuse de catre Ministrul Muncii si

Protectiei Sociale, a celor dispuse de Inspectia Muncii pentru punerea in aplicare a hotararilor

Comitetului National pentru Situatii Speciale de Urgenta, a celor necesare pentru a da curs sesizarilor prin care se reclama savarsirea unor fapte cu un grad ridicat de pericol social si pentru cercetarea accidentelor de munca;

- Se mentine valabilitatea contractelor colective de munca si a acordurilor colective pe perioada

starii de urgenta;

- Cererile pentru acordarea beneficiilor si prestatiilor sociale pot fi depuse inclusiv pe cale electronica.

c) In domeniul justitiei:

- Prescriptiile si termenele de decadere de orice fel nu incep sa curga, iar in cazul in care au inceput sa curga, se suspenda pe toata durata starii de urgenta;

- Pe durata starii de urgenta, activitatea de judecata continua in cauzele de urgenta deosebita;

judecarea proceselor civile care nu se incadreaza in conditia mentionata anterior, se suspenda de

plin drept, fara a fi necesara efectuarea vreunui act de procedura in acest sens;

- Pe durata starii de urgenta, activitatea Oficiului National al Registrului Comertului si a oficiilor registrelor comertului de pe langa tribunale continue in ceea ce priveste inregistrarea mentiunilor privind persoanele juridice si persoanele fizice inregistrate in registrul comertului si se deruleaza prin mijloace electronice, in baza cererii de inregistrare a mentiunilor si a documentelor anexate la aceasta in forma electronica, avand incorporata, atasata sau logic asociata, semnatura electronica extinsa.

B. MASURI DE PRIMA URGENTA CU APLICABILITATE GRADUALA

1. Izolarea si carantina persoanelor provenite din zonele de rise, precurn si a celor care iau contact cu

acestea; masuri de carantinare asupra unor cladiri, localitati sau zone geografice;

2. Inchiderea graduala a punctelor de trecere a frontierei de stat;

3. Limitarea sau interzicerea circulatiei vehiculelor sau a persoanelor in/spre anumite zone ori intre

anumite ore, precum si iesirea din zonele respective;

4. Interzicerea graduala a circulatiei rutiere, feroviare, maritime, fluviale sau aeriene pe diferite rute si a

metroului;

5. Inchiderea temporara a unor restaurante, hoteluri, cafenele, cluburi, cazinouri, sedii ale asociatiilor

si ale altor localuri publice;

6. Asigurarea pazei si protectiei institutionale a statiilor de alimentare cu apa, energie, gaze, a operatoriior economici care detin capacitati de importata strategica la nivel national;

7. Identificarea si rechizitionarea de stocuri, capacitati de productie si distributie, de echipamente de

protectie, dezifectanti si medicamente utilizate/utilizabile in tratarea COVID-19;

8. Limitare a activitatii spitalelor publice la internarea si rezolvarea cazurilor urgente:

(i) urgente de ordin I - pacienti internati prin unitati de primiri urgente/compartimente de primiri

urgente care isi pot pierde viata in 24 de ore;

(ii) urgente de ordin II - pacienti care trebuie tratati in cadrul aceleiasi internari (odata diagnosticati nu pot fi externati);

(iii) pacientii infectati cu virusul SARS-CoV-2, respectiv diagnosticati cu COVID-19.

**2. LEGEA NR. 19/2020** (in vigoare din 17.03.2020) – aceasta lege se refera la acordarea de zile libere unuia dintre parinti pentru supravegherea copiilor, in situatia inchiderii temporare a unitatilor de invatamant unde acestia sunt inscrisi, ca urmare a conditiilor meteorologice nefavorabile sau a altor situatii extreme decretate astfel de catre autoritatile competente cu atributii in domeniu. Se aplica parintilor care indeplinesc cumulativ urmatoarele conditii:

a) au copii cu varsta de pana la 12 ani, inscrisi in cadrul unei unitati de invatamant sau au copii cu

dizabilitati cu varsta de pana la 18 ani, inscrisi in cadrul unei unitati de invatamant;

b) locul de munca ocupat nu permite munca la domiciliu sau telemunca.

Persoanele care intrunesc cerintele de mai sus, au dreptul la zile libere platite, pe toata perioada in careautoritatile competente decid inchiderea respectivelor unitati de invatamant. In baza Decretului nr. 195/2020,pe durata starii de urgenta, cursurile din toate unitatile si institutiile de invatamant se suspenda.

Indemnizatia pentru fiecare zi libera se plateste din capitolul aferent cheltuielilor de personal din bugetul de venituri si cheltuieli al angajatorului si este in cuantum de 75% din salariul corespunzator unei zile lucratoare,dar nu mai mult de corespondentul pe zi a 75% din castigul salarial mediu brut utilizat la fundamentarea bugetului asigurarilor sociale de stat. Pana la inchiderea anului fiscal, sumele decontate potrivit alineatului precedent vor fi inapoiate Fondului de garantare din bugetul de stat, potrivit unei proceduri stabilite prin hotarare a Guvernului.

**3. ORDINUL NR. 414/2020** (in vigoare din 12.03.2020) - acest ordin prevede conditiile in care se instituie

masura carantinei si masura de izolare la domiciliu a anumitor persoane.

Persoanele carora le sunt aplicabile aceste masuri sunt in principal persoane care au calatorit in zone

afectate de COVID 19 (zona rosie, zona galbena) in ultimele 14 zile sau persoane care au intrat in contact

cu persoane afectate de COVID-19.

Lista zonelor cu transmitere comunitara extinsa (zona rosie) si a celor afectate (zona galbena) este

disponibila pe site-ul **www.insp.gov.ro/cnscbt**

Asiguratii carora li se aplica masura de carantinare institutionalizata in spatiile special amenajate si

persoanele carora li se interzice continuarea activitatii prin instituirea masurii de izolare la domiciliu

beneficiaza de concediu si indemnizatie de carantina pentru perioada stabilita prin documentul eliberat de directiile de sanatate publica, in conformitate cu Ordonanta de urgenta a Guvernului nr. 158/2005 privind concediile si indemnizatiile de asigurari sociale de sanatate, aprobata cu modificari si completari prin Legea nr. 399/2006, cu modificarile si completarile ulterioare.

**4. ORDINUL NR. 428/2020** (in vigoare din 12.03.2020) - prin acest ordin se aproba lista cuprinzand

dispozitivele medicale si materialele sanitare pentru a asigura preventia si tratarea afectiunilor asociate

infectiei cu SARS-COV-2, a caror distributie in afara teritoriului Romaniei se suspenda temporar pe o

perioada de 6 luni de la data intrarii in vigoare a ordinului, prevazuta in anexa la ordin si se suspenda

temporar distributia in afara teritoriului Romaniei, pe o perioada de 6 luni de la data intrarii in vigoare a

ordinului, a medicamentelor cuprinse in Catalogul national al preturilor medicamentelor autorizate de

punere pe piata in Romania (Canamed) la data prezentului ordin, cu modificarile si completarile ulterioare.

**5. Ordonanta militara nr.1/2020** privind unele masuri de prima urgenta, care privesc aglomerarile de persoane si circulatia transfrontaliera a unor bunuri, publicata in Monitorul Oficial al Romaniei, Partea I, nr.219 din 18 martie 2020. Principalele masuri sunt:

a) Se suspenda activitatea de servire si consum al produselor alimentare si bauturilor alcoolice si

nealcoolice, organizata de restaurante, hoteluri, cafenele sau alte localuri publice, in spatiile destinate

acestui scop din interiorul sau exteriorul locatiei;

b) Se suspenda toate activitatile culturale, stiintifice, artistice, religioase, sportive, de divertisment sau

jocuri de noroc, de tratament balnear si de ingrijire personala, realizate in spatii inchise;

c) Se interzice organizarea si desfasurarea oricarui eveniment care presupune participarea a peste 100 de persoane, in spatii deschise. Organizatorii evenimentelor organizate si desfasurate in spatii deschise,

ce presupun participarea a maximum 100 de persoane, sunt obligati sa dispuna masuri care sa asigure

distanta de minimum 1 metru intre participanti;

d) Conducatorii autovehiculelor de transport marfa cu capacitatea maxima autorizata mai mare de 3,5 t

au obligatia ca, in punctul de trecere a frontierei, sa aiba asupra lor si sa poarte mijloace individuale

de protectie, precum dezinfectant, manusi, masca pentru fata, precum si sa prezinte documente care

atesta traseul de deplasare pana la destinatie.

Conducatorii de autovehicule prevazuti mai sus, care sosesc din "zone rosii" sau "zone galbene"

ori au tranzitat aceste zone, nu se supun masurilor de carantina sau izolare, daca la prezentarea in

punctul de trecere a frontierei nu manifesta simptomatologie asociata COVID-19.

**6.Ordonanta militara nr.2/2020** privind măsuri de prevenire a răspândirii COVID-19, publicata in Monitorul Oficial al Romaniei, Partea I, nr.232 din 21 martie 2020. Iata ce reguli trebuie sa respectam incepand de acum:

- Se inchid cabinetele stomatologice - Se suspenda temporar activitatea in cabinetele de medicina dentara. Prin exceptie, sunt permise interventiile stomatologice de urgenta.

- Se inchid mall-urile - Se suspenda temporar activitatile de comercializare cu amanuntul, a produselor si serviciilor, in centrele comerciale in care-si desfasoara activitatea mai multi operatori economici, cu exceptia vanzarii produselor alimentare, veterinare sau farmaceutice si a serviciilor de curatatorie. Prin centru comercial se intelege "structura de vanzare cu suprafata medie sau mare in care se desfasoara activitati de comercializare cu amanuntul de produse, servicii de piata si de alimentatie publica, ce utilizeaza o infrastructura comuna si utilitati adecvate", astfel cum este reglementat inanexa la Legea nr. 296/2004 privind Codul consumului, republicata, cu modificarile si completarile ulterioare.

- Se limiteaza circulatia in afara locuintei - Circulatia persoanelor in afara locuintei/gospodariei se efectueaza numai cu respectarea masurilor generale de prevenire a raspandirii COVID-19 si evitarea formarii oricarui grup de persoane. Prin formarea unui grup de persoane se intelege alaturarea unui numar mai mare de 3 persoane care nu locuiesc impreuna.

In timpul zilei

Ordonanta stabileste ca in intervalul orar 06:00 - 22:00, "se recomanda" ca circulatia persoanelor in afara locuintei/gospodariei sa se efectueze numai pentru urmatoarele motive, prezente la art. 4:

a) Deplasarea in interes profesional, inclusiv deplasarea intre locuinta/gospodarie si locul/locurile de desfasurare a activitatii profesionale, atunci cand activitatea profesionala este esentiala si nu poate fi amanata sau desfasurata de la distanta;

b) Deplasarea pentru asigurarea de bunuri care acopera necesitatile de baza ale persoanelor si animalelor de companie/domestice, precum si bunuri necesare desfasurarii activitatii profesionale;

c) Deplasarea pentru asistenta medicala care nu poate fi amanata si nici realizata de la distanta;

d) Deplasarea din motive justificate, precum ingrijirea/insotirea copilului, asistenta persoanelor varstnice, bolnave sau cu dizabilitati ori deces al unui membru de familie;

e) Deplasari scurte, in apropierea locuintei/gospodariei, legate de activitatea fizica individuala a oamenilor si nevoile animalelor de companie/domestice.

In timpul noptii

In intervalul orar 22.00 - 06.00, circulatia persoanelor in afara locuintei/gospodariei este permisa numai pentru motivele prevazute la art. 4.

- Pentru verificarea motivului deplasarii in interes profesional, persoanele sunt obligate sa prezinte, la cererea personalului autoritatilor abilitate, legitimatia de serviciu, adeverinta eliberata de angajator sau o declaratie pe propria raspundere.

- Pentru verificarea motivului deplasarii in interes personal, persoanele sunt obligate sa prezinte, la cererea personalului autoritatilor abilitate, o declaratie pe propria raspundere, completata in prealabil.

- Declaratia pe propria raspundere trebuie sa cuprinda nume si prenume, data nasterii, adresa locuintei/ gospodariei/ locului activitatii profesionale, motivul deplasarii, data completarii si semnatura.

Potrivit actului normativ, nerespectarea masurilor de prima urgenta prevazute la art. 1 - 7 atrage raspunderea disciplinara, civila, contraventionala sau penala, in conformitate cu prevederile art.27 din Ordonanta de urgenta nr. 1/1999, cu modificarile si completarile ulterioare.

Aceasta masura se aplica incepand cu data de luni, 23 martie 2020, ora 22:00.

De duminica seara de la ora 22:00 se interzice intrarea pe teritoriul Romaniei, prin punctele de trecere a frontierei de stat, a cetatenilor straini si apatrizilor, cu exceptia situatiei in care acestia tranziteaza teritoriul Romaniei, pe culoare de tranzit, organizate prin intelegeri cu statele vecine.

(2) Prin exceptie, este permisa intrarea pe teritoriul Romaniei a cetatenilor straini si apatrizilor care fac parte din urmatoarele categorii:

a) sunt membri de familie ai cetatenilor romani;

b) sunt membri de familie ai cetatenilor altor state membre ale Uniunii Europene sau ale Spatiului Economic European ori ai Confederatiei Elvetiene, cu rezidenta in Romania;

c) sunt persoane care poseda o viza de lunga sedere, un permis de sedere sau un document echivalent permisului de sedere eliberat de autoritatile romane potrivit Ordonantei de urgenta a Guvernului nr. 194/2002 privind regimul strainilor in Romania, republicata, cu modificarile si completarile ulterioare, ori un document echivalent acestora emis de autoritatile altor state, potrivit dreptului Uniunii Europene;

d) sunt persoane care se deplaseaza in interes profesional, dovedit prin viza, permis de sedere sau un alt document echivalent;

e) este personal diplomatic sau consular, personal al organizatiilor internationale, personal militar sau personal care poate asigura ajutor umanitar;

f) sunt pasageri in tranzit, inclusiv cei repatriati ca urmare a acordarii protectiei consulare;

g) sunt pasageri care calatoresc din motive imperative (medicale sau familiale);

h) sunt persoane care au nevoie de protectie internationala sau din alte motive umanitare.

Conform Art. 7. din ordonanta militara (1) Persoanele izolate la domiciliu, ca masura de prevenire a raspandirii COVID-19, care parasesc locatia in care acestea au fost plasate, fara aprobarea autoritatilor competente, sunt considerate persoane cu risc crescut de contagiozitate si sunt conduse de fortele de ordine publica si plasate in carantina institutionalizata, sub paza.

(2) Persoanele carantinate, ca masura de prevenire a raspandirii COVID-19, care parasesc locatia in care acestea au fost plasate, fara aprobarea autoritatilor competente, sunt carantinate pentru o noua perioada de 14 zile.

(3) Masurile dispuse potrivit alin.(1) si (2) nu exonereaza persoanele de raspunderea contraventionala sau penala.

Ordonanta mai prevede ca (Art. 8.) (1) Autoritatile administratiei publice locale au obligatia sa identifice si sa tina evidenta persoanelor in varsta de peste 65 de ani, fara sustinatori sau alta forma de ajutor, si sa asigure sprijin acestora in vederea minimalizarii expunerii lor in afara locuintelor.

(2) Evidentele se actualizeaza si se raporteaza saptamanal la centrul judetean/ al municipiului Bucuresti de coordonare si conducere a interventiei.

(3) Comitetele locale, judetene si al municipiului Bucuresti pentru situatii de urgenta identifica modalitati de sprijin pentru persoanele prevazute la alin.(1).

Art. 9 - Ordonanta militara nr.1/2020 privind unele masuri de prima urgenta, care privesc aglomerarile de persoane si circulatia transfrontaliera a unor bunuri, publicata in Monitorul Oficial al Romaniei, Partea I, nr.219 din 18 martie 2020, se completeaza dupa cum urmeaza:

1. Dupa aliniatul 1, al articolul 2 se introduc doua noi alineate, alin.(2) si (3), cu urmatorul cuprins:

- Se pot oficia slujbe in lacasurile de cult, de catre slujitorii bisericesti /religiosi, fara accesul publicului, slujbele putand fi transmise in mass-media sau online.

- Se pot oficia acte liturgice/religioase cu caracter privat (botez, cununii, inmormantari), la care pot participa maximum 8 persoane, cat si impartasirea credinciosilor bolnavi la domiciliul acestora.

2. Dupa alineatul (2) al articolului 4, se introduce un nou alineat, alin.(3), cu urmatorul cuprins:

- (3) Prevederile alin.(1) si (2) se aplica si conducatorilor autovehiculelor de transport marfa cu capacitatea maxima autorizata mai mare de 2,4t. Noi entru a sustine transortatorii am coborat limita la 2,4 t.

3. Dupa alineatul (2) al articolului 5 se introduce un nou alineat, alin.(3), cu urmatorul cuprins:

(3) Alte exceptii de la interdictia prevazuta la alin.(1) - cel cu medicamentele si materialele sanitare - se stabilesc prin ordin al ministrului Sanatatii.

Art. 10 - Sunt abilitate sa asigure aplicarea si respectarea prevederilor prezentei ordonante militare:

a) Politia Romana, Jandarmeria Romana, Politia locala, Agentia Nationala de Administrare Fiscala, Autoritatea Nationala pentru Protectia Consumatorului si conducatorii autoritatilor administratiei publice locale, pentru masurile prevazute la art.1 si 2;

b) Politia Romana, Jandarmeria Romana, Politia locala, pentru masurile prevazute la art. 3, 5 si 7;

c) Politia de Frontiera Romana, pentru masura prevazuta la art. 6.

- Si, in final, nerespectarea masurilor de prima urgenta prevazute la art.1 - 7 atrage raspunderea disciplinara, civila, contraventionala sau penala, in conformitate cu prevederile art.27 din Ordonanta de urgenta nr.1/1999, cu modificarile si completarile ulterioare.